ROMÂNIA






                       

JUDEȚUL TIMIŞ





                     

MUNICIPIUL TIMIȘOARA                                                                    
PRIMĂRIA







      

DIRECȚIA INCUBATOR DE PROIECTE




     

NR. __________________
RAPORT DE SPECIALITATE

privind actualizarea documentaţiei tehnico-economice - faza D.A.L.I. și a indicatorilor tehnico-economici pentru obiectivul de investiție publică „Creşterea eficienţei energetice prin reabilitare termică constructii şi instalații la COLEGIUL TEHNIC „HENRI COANDĂ” și a cheltuielilor legate de proiect în vederea accesării fondurilor nerambursabile din Fondul de Mediu
Având în vedere Referatul de aprobare al proiectului de hotărâre al Primarului Municipiului Timișoara și Proiectul de hotărâre privind actualizarea documentaţiei tehnico-economice - faza D.A.L.I. și a indicatorilor tehnico-economici pentru obiectivul „Creşterea eficienţei energetice prin reabilitare termică constructii şi instalaţii la COLEGIUL TEHNIC „HENRI COANDĂ””,
Facem următoarele precizări:

Prin HCL nr. 326 din 14.06.2019 a fost aprobată documentația tehnico - economică nr. 2613/2017, faza D.A.L.I., elaborată în baza H.G. nr. 907/29.11.2016 - actualizată, de către prestatorul serviciilor de proiectare și asistență tehnică din partea proiectantului - SC Bau Proiect SRL.
Obiectivul principal al proiectului îl reprezintă creșterea eficienței energetice a cinci corpuri de clădire  amplasate în incinta Colegiul Tehnic „Henri Coandă“: clădire colegiu și laboratoare, internat, atelier, cantina și sala de sport. Lucrările de intervenţie cuprinse în proiect care determină diminuarea consumurilor energetice și lucrările conexe care contribuie la implementarea proiectului cuprind: reabilitarea termică a elementelor de anvelopă a clădirilor, reabilitarea termică a sistemului de încălzire și a sistemului de furnizare a apei calde de consum, înlocuirea corpurilor de iluminat cu corpuri de iluminat de eficienţă energetică ridicată şi durată mare de viaţă, utilizarea surselor regenerabile de energie pentru asigurarea necesarului de energie a clădirii precum și lucrări conexe care contribuie la implementarea proiectului. 


Conform devizului general aprobat prin HCL nr.326/14.06.2019, valoarea totală estimată a investiţiei a fost de 19.053.471,02 lei  (inclusiv TVA), din care C+M în valoare de  15.628.145,60 lei (inclusiv TVA);
Având in vedere cresterea costurilor materialelor în construcții precum și evoluția ratei inflației ulterior aprobării documentatiei tehnico-economice, devizul general al investitiei a fost actualizat, rezultând o valoare totală estimată a investiţiei de 22.952.911,00 lei  (inclusiv TVA), din care C+M are valoarea de 17.598.563,71 lei (inclusiv TVA). 

În vederea finanțării obiectivului de investiție mai sus menționat, a fost identificat Programul privind eficientizarea energetică și gestionarea inteligentă a energiei în clădirile publice. Finanțarea Programului se realizează din veniturile rezultate din vânzarea certificatelor de emisii de gaze cu efect de seră încasate la Fondul pentru mediu, în limita creditelor de angajament și bugetare prevăzute cu această destinație prin bugetul anual al Fondului pentru mediu, aprobat conform legii. 

Sesiunea de depunere a cererilor de finanțare și încărcarea documentelor aferente este deschisă din data de 20.09.2021. Programul, aprobat prin Ordinul ministrului mediului si padurilor nr. 1.548 din 07.09.2021, se adresează unităților administrativ-teritoriale organizate la nivel de comună, oraș, municipiu, județ, subdiviziunilor administrativ-teritoriale ale municipiului București și instituțiilor publice din subordinea/în coordonarea autorităților deliberative ale administrației publice locale. Prin intermediul Programului se finanțează lucrări de modernizare și de creștere a eficienței energetice a clădirilor publice, în vederea îmbunătățirii calității mediului prin reducerea emisiilor de gaze cu efect de seră, precum și in vederea reducerii consumului anual de energie primară și promovarii utilizării surselor regenerabile de energie.

Conform Ghidului aferent Programului, suma maximă care poate fi acordată unui municipiu de rang I este de 14.000.000,00 lei. 

În concluzie,  

PROPUNEM:

- aprobarea actualizării documentaţiei tehnico - economice elaborată la faza D.A.L.I. pentru investiţia: „Creşterea eficienţei energetice prin reabilitare termică constructii şi instalaţii la COLEGIUL TEHNIC „HENRI COANDĂ”, prin actualizarea Devizului General exclusiv în raport cu evoluţia preţurilor, în vederea finanţării acesteia în cadrul Programului privind creșterea eficienței energetice și gestionarea inteligentă a energiei în clădirile publice. 

- aprobarea indicatorilor tehnico - economici ai obiectivului de investiție publică: „Creşterea eficienţei energetice prin reabilitare termică constructii şi instalaţii la COLEGIUL TEHNIC „HENRI COANDĂ”, actualizați în raport cu evoluţia preţurilor, conform Anexei 1. 

- aprobarea bugetul total al proiectului în valoare de 22.952.911,00 lei – TVA inclusă și solicitarea unei finantări nerambursabile de 14.000.000 lei din bugetul Fondului de Mediu.

- asigurarea şi sustinerea din bugetul local a sumelor necesare realizării obiectivului „Creşterea eficienţei energetice prin reabilitare termică constructii şi instalaţii la COLEGIUL TEHNIC „HENRI COANDĂ”, după cum urmează: 

· 3.612.609,45 lei reprezentând contribuție proprie la cheltuielile eligibile ale proiectului;

· 5.340.301,55 lei reprezentând contribuție proprie la cheltuielile neeligibile ale proiectului.

Având în vedere prevederile legale expuse în prezentul raport şi  Ghidul de Finanțare din anul 2021 a Programului privind creșterea eficienței energetice și gestionarea inteligentă a energiei în clădirile publice,  apreciem că Proiectul de hotărâre privind actualizarea documentaţiei tehnico-economice - faza D.A.L.I. și a indicatorilor tehnico-economici pentru obiectivul „Creşterea eficienţei energetice prin reabilitare termică constructii şi instalaţii la COLEGIUL TEHNIC „HENRI COANDĂ””, îndeplinește condițiile tehnice pentru a fi supus dezbaterii și aprobării plenului consiliului local.

